**JENNIFER TOLEDO**

Az „Ez Természetfölötti” mai műsorában megláthatod, hogyan esik az eső természetfölöttien a legnagyobb szárazságban, és hogyan változik meg egy nemzet mennyei jel által.

**SID**: Hello. Sid Roth vagyok. Isten hozott világomban, ahol a természetfölötti természetes! Vendégem, Jennifer Toledo, akinek nem semmi átélése volt, teljesen fenomenális. Afrikában voltál egy elhagyatott kis faluban, ahol már majdnem meghaltál. Majd volt egy titokzatos látogatód a láthatatlan világból, aki természetfölötti műtétet hajtott végre rajtad. Két évesen azonban, már találkoztál Izráel Messiásával. Mesélj nekünk erről.

***JENNIFER****: Igen, még nagyon kicsi voltam és meg voltam ilyedve, éjszakánként sírdogáltam. Majd egyik éjszaka volt egy átélésem, amikor megláttam Jézust besétálni a szobámba, leült az ágyam szélére és azt mondta: „Nem kell sírnod! Én gondot viselek rólad!” És ahogy ott ült, teljes békességet hozott az életembe. A szüleim azon döbbentek le, hogy hallották amint sírok, hisztizek, majd hirtelen elhallgattam. Berohantak a szobámba és én annyit kérdeztem tőlük: „Ti is láttátok Jézust?” Ők meg csak néztek, hogy miről beszélek én.*

**SID**: Tudod, ha nekem lenne egy ilyen átélésem, gondolatban mindig ehhez térnék vissza. Te is így vagy ezzel?

***JENNIFER****: Igen, de nem az elmémben, sokkal inkább a szívemben. Újra és újra visszajön elém az, amilyen békesség jött akkor az életembe és ismét látom magam előtt, ahogy ott ülök mellette és bátorságot, önbizalmat nyerek és lefekszem aludni. Majd emlékszem, ahogy megnyugodtam akkor és ha valami stressz, vagy nehézség ér, akkor újra felidézem ezt és emlékeztetem magam arra, hogy Ő mindig ott van és vigyáz rám.*

**SID**: Még fiatal voltál, amikor szüleid elváltak és édesanyád egyedül nevelt titeket és láttad milyen csodákat cselekszik Isten. Meséld el például a piros autós sztorit.

***JENNIFER****: Ó egek. Édesanyám már fiatalon megtanított arra, hogy mostmár Isten lett az édesapám, és viszonyuljak is úgy hozzá, mint egy apához. Ha tehát szükségem van valamire, akkor nagyon gyakorlatiasan kérjem Tőle, mert Ő nem egy teória Isten, hanem egy valóságos édesapa. Mivel nem volt pénzünk autóra, édesanyámmal az ablakba álltunk, imádkoztunk, és vártuk, hogy ablakunk előtt megjelenjen egy piros autó. Anyukám kérdezett bennünket: „Na, látjátok már? Ott van?” Mi pedig vicceltünk vele, hogy „Miről beszélsz? Honnan lenne csak úgy ott egy piros autó?” Erre ő: „Csak higgyétek! Én biztos vagyok benne, hogy Isten megadja nekünk a mi piros autónkat. Azt mondtam Istennek, mindegy milyen típusú autót kapok Tőle, csak piros legyen!” Én erre: „Oké anya...” És tényleg, nem sokkal később, valaki kopogott az ajtónkon. Egy rokonunk látogatott el hozzánk, akit régóta nem láttunk és azt mondta: „Lehet, hogy őrültségnek hangzik, mert mi még soha nem csináltunk ilyet a férjemmel, de szeretnénk nektek ajándékozni az autónkat. Ahogy mondtam édesanyámnak, ő azt mondta: „Ó, Uram!” Odaszaladtunk az ablakhoz és velünk szemben ott parkolt a szép kis piros autó, melyet nekünk ajándékoztak.*

**SID**: Biztos nagyon izgatott voltál.

***JENNIFER****: Abszolút. Úgy voltunk, hogy „Ó egyek, Isten annyira jó! Gondot visel ránk!”*

**SID**: Kaptatok Istentől ételt és mindenféle dolgokat is. Mivel naplót vezettél, egyik nap egy Istentől jövő figyelmeztetést írtál le. Meséld ezt el.

***JENNIFER****: Igen. Ez egy olyan alkalommal történt, amikor imádkoztam és elkezdtem egy nagyon erős jelenlétet érezni és hallottam, amint az Úr azt mondja: „Meghívlak, hogy csatlakozz egy vad és kalandos misszióban Hozzám! Nagyon sokba fog kerülni, nagyon magányos leszel benne és nagyon nehéz is lesz. Mindenedbe fog kerülni, de ha igent mondasz rá, a legjobbamat adom neked!” Tudtam, hogy ez azt jelenti, hogy föl kell adnom a kényelmes kis életem és azt kell keresnem, ami Isten szívén van. De azt is mondta: „Ha ezt megteszed, szellemi előléptetést kapsz, hatalmat kapsz. És megéri!”*

**SID**: Erre tehát fogtad, fölszálltál a repülőre és elmentél Afrikába. Mennyi pénzed volt, kivel mentél, és hogyan készültél föl az egészre?

***JENNIFER****: Negatív, negatív, negatív. Semmim nem volt, egy vasam se.*

**SID**: De hogy mehet egy fiatal lány egyedül pénz nélkül Afrikába?

***JENNIFER****: Hát, tudod ez abszolút...*

**SID**: Gyerünk már! Hát mit mondott erre az édesanyád?

***JENNIFER****: Anyukám teljesen ki volt akadva, nagyon féltett. De tudtam, hogy Isten szólt hozzám és tudtam, hogy Ő az, aki erre hívott. Egyedül mentem, mindössze 21 éves voltam. Nem volt se pénzem, alig ismertem valakit és észak Kenyában kötöttem ki, egy elhagyatott kis sivatagos pusztában. Teljesen egyedül voltam és szörnyen rémisztő volt minden amit magam körül láttam. Szárazság, háború, éhség, erőszak, halál. Totál őrültségnek éreztem, Sid. Mégis tudtam, hogy Istentől van.*

**SID**: Arra is hamar rájöttél, hogy szellemileg is óriási volt a szárazság, sivatagos puszta volt az is. Majd megtudtad az okát is, a Turkana törzs több ezer éve szövetségben állt sátánnal.

***JENNIFER****: Így van és tudod, amikor úgy gondoltam ennél rosszabb már nem is lehetne, akkor tudtam meg, erről a sátánnal való szövetségükről. Akkor kiáltottam Istenhez, teljes kétségbeesésben, hogy „Istenem, mit keresek én itt? Én egy senki vagyok, hát mégis mit tudnék ÉN itt tenni? Semmi adottságom nincs ilyesmihez.” Majd Isten szólt hozzám és azt mondta: „Tudod mit? Tényleg nincs, de épp ez a legnagyobb erőd!” Majd egy érdekes kérdést tett föl: „Elhiszed, hogy Én az az Isten vagyok, aki a kis Dávidon keresztül legyőztem a nagy Góliátot?” Más szavakkal: „Elhiszed, hogy képes vagyok kis, egyszerű embereket használni nagy dolgok véghezvitelére? Mert ez nem rólad, hanem Rólam szól!” Erre én: „Oké Istenem, tudom, hogy szereted ezeket az embereket és hogy helyreállítást akarsz hozni közéjük.” Szóval elkezdtem imádkozni, hogy adjon az Úr stratégiát, amire szükségem van, hogy arra a földre változás jöjjön.*

**SID**: Tehát Isten adott neked egy természetfölötti stratégiát, amit azonban rögtön egy figyelmeztetés kísért. Mi volt ez?

***JENNIFER****: Isten adott egy stratégiát, hogyan jöhet el az áttörés.*

**SID**: Röviden elmondanád, mi volt a stratégia?

***JENNIFER****: A stratégia az volt, hogy gyűjtsünk össze minden törzs vezetőt és együttesen térjenek meg és törjék meg az ellenséggel kötött szövetséget. Az Úr azt mondta, az egyetlen módja a vérszövetség megtörésének az, ha erősebb vérszövetségbe lépnek. És az erősebb vérszövetség a Jézus vérével való szövetség Úrvacsora formájában.*

**SID**: És mi volt a figyelmeztetés?

***JENNIFER:*** *Isten a következőt mondta: „Ez nagyszerű! Akarom, hogy ezt megtedd. De tudnod kell, ha megteszed, az ellenség kikérte az életed és meg akar majd ölni, mert sátán nagyon mérges rád. Nem akarja, hogy elveszítse a több ezer éves köteléket, mellyel rabságban tartotta ezeket az embereket. Szóval, megpróbál majd megölni.” Nem is igazán értettem még ilyen fiatalon, mi is ez az egész, csak annyi sejtésem volt, hogy ez komoly dolog. Majd imádkoztam és azt mondtam: „Oké Istenem, sátán nem rabolhatja el az életem. De ha Te azért küldtél engem ide, ehhez a törzshöz, hogy az életemet adjam értük, én kész vagyok ezt is megtenni, mert az életem a tiéd és bízom Benned!”*

**SID**: 24 órával később Jennifer ott haldoklott egy elhagyatott faluban a semmi közepén, ahol nem volt orvosi ellátás, semmi! Afrika kellős közepén volt. Ne menjetek el, mindjárt visszajövünk!

**SID**: Hello. Sid Roth vagyok Jennifer Toledo-val. Szóval Jennifer, ott voltál a semmi közepén valahol Afrikában, és szó szerint haldokoltál, mivel megtörtél egy több ezer éves átkot, melyet sátánnal kötöttek az ott lakók és ez az átok tartotta vissza az embereket attól, hogy megismerjék Istent ott, abban a térségben. És bár már haldokoltál, mégsem hagytad abba, hanem folytattad és az emberek meg is törték a sátáni szövetséget azzal az erősebb szövetséggel, melyet Istennel kötöttek Jézus által. Milyen változást hozott ez abba a térségbe, miután megtört ez a szövetség?

***JENNIFER****: Sid, ez leírhatatlanul fantasztikus volt. Épp a nyár közepén tettük ezt, amikor a legnagyobb volt a szárazság, 50 fokos meleg! Annyira nagy volt a forróság és persze semmi légkondi, hatalmas szárazság, borzalmas volt. Majd azt kaptam az Úrtól, hogy ne csak az emberek lépjenek be ebbe a szövetségbe Istennel, hanem a földet is behívjuk ebbe a szövetségbe! Ennek szimbólumaként is Úrvacsorát vettünk, de úgy, hogy kiöntöttük a földre. Majd azt mondtam: „Oké Uram, mostmár mindent megtettem, amit mondtál.” Ennyi volt az egész. Majd azt mondtam: „Istenem, legalább két jelre van szükségünk, amiben bizonyítod, hogy kedves Neked az, amit tettünk. Írd alá a neved erre a szövetségre azzal, hogy teszel valamit. Akármit. Csak mutasd meg jel által, hogy a démoni uralmat lerontottad ezen a földön.” És így is történt, jött is a jel. Olyan volt, mintha a Biblia történetei életre keltek volna a szemünk láttára. Eszméletlenül csodás volt.*

**SID**: Több jelet is adott az Úr, mondj el néhányat ebből.

***JENNIFER****: Az egyik jel az volt, hogy hirtelen, a forró nyár közepén, az egek szó szerint megnyíltak és elkezdett zugogni az eső.*

**SID**: Ilyen soha nem szokott történni.

***JENNIFER****: Ó egek, már azt sem tudták, mikor esett akkor utoljára. Egy afrikai embernek el sem kell mondanod, mert számukra az a köztudott, ha esik az eső, Isten kedvét leli bennük. Tudták, hogy ez Isten kezének munkája. A másik jel volt, hogy volt egy nagyon magas hegy, ami addig a démoni erők fő helye volt, áldozatokat mutattak be ott és egyszerre csak hatalmas villám csapott bele, oda az áldozati helyre a hegy tetején. A villámcsapás után, szó szerint érezhető volt, ahogy valami megváltozott azon a földön. Szóval azonnali változásokat kezdtünk el meglátni. Például korábban megátkozták az ottani embereket a Turkana törzsbeliek, hogy minden gyermekük halva szülessen. Egyik anyuka több gyermeke addig halva született, most is terhes volt és már három héttel túlhordta a babát. Teljesen el voltak keseredve, de ahogy megtörtük az átkokat úgy, ahogy Isten mondta, megindult a szülés. Mindenki kiváncsian várta, hogy mi fog történni, vajon ez a gyermek is halva születik –e. És mondanom sem kell, tökéletesen egészséges kislányt hozott a világra. Az apuka föltartotta a babát mindenki szeme láttára és azt mondta, úgy fogják őt hívni: „Békesség” – nem lesz sem második keresztneve, sem vezeték neve. Az ő egyetlen neve: „Békesség” mert ő a prófétikus jele annak, hogy ezen a napon megbékéltünk az Élő Istennel! Attól fogva hihetetlen átformálódáson ment keresztül a föld. Az esőzések száma rekordot döntött, az erőszak szintje teljesen lecsökkent, emberek kezdtek megtérni. Olyan volt, mintha nyitott Menny lett volna fölöttünk.*

**SID**: Tudod, nagyon örülök a történteknek. De mi volt veled? Mivel te még mindig haldokoltál ebben a kis elhagyatott faluban.

***JENNIFER****: Igen, én nem voltam valami jól ekkor.*

**SID**: Majd egy Randy nevű ember elszállított a legközelebbi kórházba, mely mennyire volt messze?

***JENNIFER****: 16 órát kellett utazni, hogy odaérjünk.*

**SID**: És eközben haldokoltál.

***JENNIFER****: Igen. Tudtam, hogy már csak 24 órát kaptam arra, hogy éljek. Majd rám talált ez a kedves ember, aki 16 órán át vezetett, hogy elvihessen engem kórházba. Beértünk a kórházba, ahol azt mondták már az is kész csoda volt, hogy ezt az utat túléltem, mivel a szerveim leálltak és kiszáradtam. Nagyon beteg voltam és rosszul voltam. Azt mondták: azonnali műtét-beavatkozás szükséges. Erre én: semmi esetre sem! Majd valami fölgerjedt bennem és azt mondtam: Tudják, Isten meg tud engem gyógyítani, hiszen láttam, mit tud cselekedni. Láttam gyógyítani és szeret engem!*

**SID**: Egy pásztortól kaptál egy bátorító próféciát, az is segített. Meséld el.

***JENNIFER****: Igen, ez így van. Ott feküdtem a kórházi ágyban, mindenütt csövek álltak ki belőlem, melyek gépekre voltak kötve és óriási fájdalmak gyötörtek, szinte elviselhetetlen volt. Majd ez a kenyai pásztor csak úgy besétált oda, soha azelőtt nem láttam még. Bemutatkozott és azt mondta: „Te nem tudod én ki vagyok, de az éjszaka közepén az Úr fölébresztette a feleségem és azt mondta, hogy imádkozzunk érted, majd arra kért, hogy jöjjek be hozzád és mondjam el, amit üzen neked.” Azt mondtam: „Köszönöm, most azonnal kérem az üzenetet!” Azt mondta, nagyon egyszerű üzenet. A betegségem – és rámutatott az állapotomra, szóval Isten emlékeztetni akar, hogy szellemi előléptetést kaptam és hatalmat. Szóról szóra ugyanazokat a szavakat mondta, amiket Isten nekem személyesen adott korábban, amit a naplómba is leírtam.*

**SID**: Annyira szeretem, amikor Isten ilyet tesz!

***JENNIFER****: Vicces volt, tudta az Úr, hogy épp erre van szükségem.*

**SID**: Oké, ott vagy a kórházban, kaptál egy bátorítást, de attól még haldokoltál!

***JENNIFER****: De a szívem már legalább jobban volt még ha a testem nem is. Olyan hitet adott nekem ez, hogy azt mondtam magamnak: „Tudod mit? Isten meg tudja ezt tenni! Most itt, a legnagyobb nehézség közepén felgerjesztem magamban a hitet és úgy DÖNTÖK, hogy elhiszem Isten ígéreteit és átnyomom magam ezen! Tudod, épp ilyen elszántság kell ahhoz, hogy a hatalom jöjjön, amikor valami bekattan nálad és nem adod fel az áttörésig!*

**SID**: És ekkor álmodban megjelent egy jó barátod. Mesélj erről.

***JENNIFER****: Igen. Elaludtam és álmom alatt a legcsodás átélésem volt. Nem is tudom, hogy írjam le, csak annyit tudok mondani, hogy a leggyönyörűbb, legkedvesebb dolog volt, amit valah láttam. Egy fény jelent meg és tudtam, hogy Jézus az. Besétált a kórterembe. Rám tette a kezét és azt mondta: „Ne mozdulj.” Majd a puszta kezével fölvágta a bőröm és ott volt nyitva, mint egy műtétnél. Annyira valós volt, mintha a TV-ben néznék egy műtétet. Egyszerre volt undorító és elképesztő. Majd egyenként elkezdte masszírozgatni a belső szerveimet, kitisztította, és olyan dolgokat tett, mint amiket műtétek során szoktak, majd visszazárta a bőröm. A kezében volt a pontos bőrszínem. Majd valami olyat, mint a sár, vagy agyag, rátette a hasamra és én pedig azt gondoltam: „Ó, biztosan tele leszek hegekkel!” Abban a pillanatban felébredtem és őszintén szólva ahogy magamhoz tértem, még mindig óriási fájdalmaim voltak.*

**SID**: Ó nem!

***JENNIFER****: Igen, tudom. Semmi változást nem éreztem. Én is azt mondtam: „Ó nem.” Ekkor hoznom kellett egy döntést és azt mondtam: „Ismerem Isten jellemét. Ő nem egy olyan Isten, aki viccelne velem, majd úgy hagy. Mivel úgy sincs más választásom, úgy döntök, hogy az érzéseim ellenére is elhiszem, hogy meggyógyultam. Bejött az orvosom és azt mondtam: „Meggyógyultam!” Azt hitték, biztos megőrültem. Az orvos azt mondta: „Nem gyógyultál meg, haldokolsz!” De tudod, abban a pillanatban, hogy hittel kimondtam, hogy meggyógyultam, AKKOR éreztem, ahogy egy természetfölötti erő jön a testembe. Mivel egyetértésbe kerültem azzal, aki Isten maga. Ekkor még jobban felbátorodtam és elkezdtem kiabálni: „Meggyógyultam, meggyógyultam!” Ahányszor kimondtam, minden alkalommal egyre jobban lettem, szóval szinte ordítani kezdtem, hogy meggyógyultam. Ezután még tíz napon keresztül nagyon rossz állapotban voltam és még mindig nem tudtam enni sem.*

**SID**: Ahogy ezután kisétáltál a kórházból, mit mondtak erre az orvosok?

***JENNIFER****: Az orvosok és az ápolók is sírtak. Annyira megérintette őket az egész. Sokan elfogadták Jézust megváltójuknak, mert ezek után úgy érezték – ki nem hinné el, hogy Jézus gyógyít! A saját szemükkel látták! Látták ahogy haldokoltam, majd amikor mindent újra leteszteltek, látták, hogy minden teljesen ép és egészséges. A szerveim megfelelően működtek, orvosilag minden dokumentálva van. Minden dicsőség Istené! Fantasztikus, ahogy teljesen meggyógyított.*

**SID**: Ha erről úgy gondoltad, hogy ez csodálatos, majd meglátod mi történt amikor Jennifer vitt Afrikába több bőrönd ruhát és a ruha egyre csak szaporodott, sokasodott. Minél több ruhát adott, annál több jelent meg a bőrönden. Ez teljesen úgy hangzik, mint a bibliai csodák! Mindjárt visszajövünk!

**SID**: Elképesztő. Sid Roth vagyok Jennifer Toledoval. Ez egy elképesztő sztori. Elmentél Afrikába, mert égett a szíved az ottani gyerekekért és nyolc bőröndnyi ruhát pakoltál dugig ruhákkal, hogy vigyél nekik. Meséld el mi történt.

***JENNIFER****: Elvittük a nyolc bőrönd ruhát Rwanda-ba, és úgy gondoltuk, ennyi ruha nem lesz elég. Ha csupán 100 gyerekhez megyünk, még akkor sem elég ennyi ruha. De legalább néhányuknak jut valami... Majd kitettük az összes ruhát és behoztuk azokat a kis árvákat, akik szörnyű körülmények között éltek. Mindegyiküknek adtunk egy nagy táska ruhát, cipőt és iskolai eszközöket. Nagyon örültünk, mert kitelt, és mindnyájuknak jutott ruha. Majd azon tűnődtünk, hogy álljunk csak meg egy kicsit, hogy juthatott száz gyerekre nagy táska ruha mindegyikükre úgy, hogy csupán nyolc bőrönddel volt? Majd ahogy bementünk, azt láttuk, hogy még mindig tonnaszámra áll ott a sok ruha maradék...*

**SID**: Hogy csináltad?

***JENNIFER****: Én is épp ezt kérdeztem, hogy lehetséges ez. Szóval újabb gyerekeket hoztunk be, majd már az utcáról is és mindenünnen hívtuk a gyerekeket és egyik nagy táska ruhát adtuk oda a másik után. És még mindig nevetségesen sok ruha maradt. Azt mondtuk: ezt már nem hisszük el! Fogtuk az egészet és elvittük Kenyába. Ez volt a következő helyszínünk. Elmentünk a kenyai nyomornegyedbe, összeszedtünk annyi gyereket, amennyit tudtunk, és ismét ugyanez történt: minden gyereket elláttunk egy nagy szatyor ruhával. Elképesztő volt. És nem akármilyen ruhák! Teljesen újak, még a biléta is rajtuk volt, mindegyiken. Amikor pakoltam a ruhákat, azokon még bilétákat sem láttam. Olyan csúcsminőségű ruhák voltak, mint amilyenek a magazinokban vannak. Extravagáns stílusúak és minden féle fajta cuccok. És még ekkor sem fogyott ki a ruha. Volt olyan, amikor belenéztem a zsákba és láttam, hogy már nincs benne több cipő. Majd jött egy gyerek, akinek cipő kellett, mondta a lábméretét, hogy neki egy 38-as cipő kellene. Azt mondtam: „Imádkozzunk.” Majd ima után belenyúltam a zsákba és kihúztam belőle egy 38-as méretű cipőt. Azt mondtam: „Ez egyszerűen hihetetlen. Annyira király! És ez még csak a kezdet volt. Egyszerűen annyi természetfölötti ruha szaporításban volt részünk ebből a nyolc bőrönd ruhából, hogy nem fogyott ki és akármennyit adtunk, mindig maradt.*

**SID**: Ha tudtad volna, hogy így lesz, csak egy bőrönddel vittél volna ruhát. Csak vicceltem.

***JENNIFER****: Igen, de tényleg. Nem bajlódtam volna azzal a nyolc bőrönddel, komolyan. Szóval végigjártuk egész Kenyát, osztogattuk a ruhákat és azt gondoltam, ez már tényleg nevetséges. Most már mennünk kellene innen, de még mindig csak szaporodik a ruha. Azon gondolkodtam, hogy kellene megszabadulni tőlük. Szóval elkezdtünk szemetes zsákokat megtölteni a ruhákkal és minden egyes árvaházba küldtünk belőlük. Majd elkezdtük szállítani a kórházakba, gyülekezetekbe. Már hirdetést is kiraktunk, ha valaki akar a gyermekének ingyen ruhát, ide jöjjön. És az emberek jöttek, a ruhák pedig csak jöttek és jöttek, és nem maradt abba.*

**SID**: Ha azt hitted ez csodálatos, várd ki mi történt, amikor hazament Jennifer azokkal a bőröndökkel.

***JENNIFER****: Így van! Teljesen kiürítettünk minden bőröndöt, hogy úgy vigyem haza. Mielőtt indultam minden bőröndöt leellenőriztem és üresek voltak. Hazaérkezésem után kinyitottam a bőröndöket és tele voltak gyerek ruhákkal. Mind a nyolc bőrönd! Azt gondoltam – jöttek velem a ruhák, nem tudok megszabadulni tőlük. Elképesztő volt. Isten ezzel azt mutatta meg nekem, mennyire szereti Ő az árvákat. Mennyire szereti a szükségben lévőket, a megtört szívüeket és nem akárhogy, mert Ő egy extravagáns édesapa. Annyira nagyszerű volt látni az Urat, ahogy ezt tette.*

**SID**: Ha már a gyerekeknél tartunk, meséld el mi történt Ecuadorban, ahol egy nő 15 évig nem esett teherbe.

***JENNIFER****: Ez egy nagyon édes történet. Együttműködünk egy ottani gyülekezettel és ott volt ez a hölgy, aki egyszerűen nem tudott teherbe esni és nagyon szeretett volna gyermeket, tehát ez egy nagyon fájó pont volt az életében. Szolgáltunk felé és meggyógyult. Néhány héttel később jelentették, hogy teherbe esett. Annyira lelkesek lettünk. Egy évvel később ismét voltunk Ecuadorban, és már ott volt a kisbabával. Újszülött baba volt, olyan három hónapos lehetett, majd felhívtak bennünket és azt mondták: „Tragédia történt. A kisbabának tüdőgyulladása lett és kómába esett, kórházba vitték. Mivel többszörös agykárosodása lett, lemondtak róla, hogy azt nem fogja túlélni. Mi pedig azt mondtuk: „Ez abszolút nem így van! Ez a gyermek Isten áldása volt és Isten igenis meg fogja őt gyógyítani!”*

**SID**: Ez az úgynevezett könyörtelen hit.

***JENNIFER****: Pontosan.*

**SID**: Te aztán tényleg hiszel Istenben!

***JENNIFER****: Így igaz! És miért is kételkednék benne, amikor Ő valós és az ígéretei igazak! Tehát csak szavánál fogjuk, és igenis meglátjuk, amint ígéretéhez hűen csodálatos dolgokat tesz! Bementünk csapatunkkal a kórházba és elkezdtünk imádkozni. Először csak a váróba engedtek be, mivel a baba kritikus állapotban volt és senkit nem engedtek be hozzá. De ott a váróban elkezdtünk imádkozni. Két család volt ott, az egyik, akik felé szolgáltunk, a másik családot pedig soha nem láttuk azelőtt. A másik családból az édesapát hallottuk, amint azt kiabálta, hogy meg fogja ölni az orvost. Nagyon dühös volt, mivel a kilenc hónapos kisfiúk pont ugyanebbe a helyzetbe került, mint ez a kislány aki kómába esett, akiért imádkozni kezdtünk és agykárosult lett. Majd azt kérdeztük a kislány szüleitől, hogy nem bánják –e, ha előbb elkezdünk a szolgálni a másik család felé? Azt mondták, persze, hogy nem. Szóval elkezdtünk imádkozni a kilenc hónapos kisfiúért és a családjáért. Kiáltottunk Istenhez teljes szívünkből, majd 15 perccel később az orvos jött és azt mondta: „Valami őrült dolog történt. A kisfiú fölkelt a kómából, pedig ez lehetetlen!” Mi pedig, te jó ég! A család teljes extázisban volt és csak mondogatták, hogy „Ez a ti Istenetek. De ki ez az Isten?” Majd mondtuk, hogy Jézus, aki a gyógyító! Majd a család mind a hét tagja ott a helyszínen befogadta Jézust a szívébe megváltójának. Ott álltunk, együtt imádkoztunk, majd egyikükre leszállt a Szent Szellem, elkezdett remegni és kapott egy nyílt látomást. A csapatunk teljesen odáig volt, mivel ezt nem is kértük az Úrtól. Azok az emberek azonnal elkezdték hallani az Úr hangját, elkezdték meglátni a szellemi világot, az angyalokat és elképesztő átéléseik voltak. Az édesapa azt látta látomásban, hogy Isten mind a két kisbabának ad egy teljesen úgy agyat. Együtt kihirdettük, hogy elhisszük ezt és egyetértésben vagyunk, hogy ez meg is lesz!*

**SID**: És az orvosok?

***JENNIFER****: Egyik gyermek már kijött a kómából, de még mindig sérült volt az agya. Aznap éjjel bent maradt a kórházban az egész család. Elaludtak, majd arra ébredtek, hogy az édesapa hallott egy hangot, mely azt mondta: „Keljetek föl. Menjetek haza, fürödjetek meg, egyetek, pihenjetek és holnap az egész családdal gyertek vissza. Jó hírt fogtok kapni!” Szóval, mindent úgy csináltak, ahogy hallotta. Hazamentek, majd másnap bejöttek meglátogatni a babát. Majd látták, hogy egy vörös jel van a baba fején. Megkérdezte az egyik ápolónőt, hogy mi történt és mivel korábban ez az apuka kiverte a balhét a kórházban, féltek neki bármit is mondani. Annyit mondtak: „Nem tudjuk. Ez a vörös vonal a fején magától megjelent éjszaka.” Az apuka azt mondta: „Azonnali teszteket kérek, most!” Mindent újravizsgáltak és azt mondták: „Ez lehetetlen, a gyermek agyi funkciói teljesen tökéletesek! Olyan, mintha új agyat kapott volna...”*

**SID**: Szerinted természetfölötti agyműtéte volt?

***JENNIFER****: Teljesen így hiszem. Tudom, hogy kissé bizarrnak hangzik, mivel még jelzés is maradt a homlokán, de a legcsodálatosabb az, ahogy Isten teszi a dolgokat.*

**SID**: És mi lett a másik babával?

***JENNIFER****: Hát épp ez az! Ahogy Isten teszi a dolgokat! Ő akkor még nem gyógyult meg, szóval továbbra is hitben álltunk érte. Beengedtek hozzá engem és bementem imádkozni. Annyira csodás volt. Ahogy bementem hozzá, hallottam, ahogy énekelnek körülötte az angyalok. Majd én is elkezdtem énekelni, miközben imádkoztam is. Másnap kaptuk a híreket, hogy kijött a kómából. A szülők azt mondták: „Ha Isten megtette és adott egy új agyat a másik babának, akkor a mienknek is fog!” Kihirdették, hogy teljes helyreállást kérnek az agyába. Ennél a gyermeknél semmilyen külső jel nem látszott, semmilyen beavatkozás, mégis ahogy újravizsgálták, megállapították, hogy kapott egy új agyat és tökéletes az állapota. Mindkét babát kiengedték a kórházból teljesen épen és egészségesen.*

**SID**: Tudod Jennifer, el kell, hogy mondjam, személyesen végighallgattam a CD-det, amin arról tanítasz, „Hogyan kaphatjuk meg a hiányzó kulcsot az áttörésünkhöz.” Ajándékod van arra, hogy bátorítsd az embereket, hogy tartsanak ki, mert az áttörésük a küszöbön van. Jennifer azonosította az áttörés kulcsát, ami Istennek az a fajta jelenléte, mely segít, hogy ne add föl, hanem tarts ki! Ha most elcsüggedtél, ez változást fog hozni az életedbe! Emlékszel még, amikor Jennifer Kenyában azzal törte meg a sátáni szövetséget, hogy egy nagyobbal – Jézussal kötött szövetséget? Mindenki, aki megszületik erre a világra, a sátánnal való szövetségbe születik bele Ádám és Éva vétke miatt. De a jó hír az, hogy van egy sokkal nagyobb szövetség! Isten szövetsége sokkal hatalmasabb bármilyen ördögi szövetségnél! És te megszabadulhatsz teljesen abból az ördögi szövetségből és lehet egy új édesapád, ahogy Jennifernek is lett egy édesapja, akiben mindig bízhat. Ez pedig Isten. Ő nem ember, hogy hazudjon! Azt mondja: „Szeretlek és elküldtem Jézust, hogy meghaljon helyetted, hogy általa létrejöhessen egy új szövetség, melybe beléphetsz. Mely által részesülhetsz bőségben, életben, békességben, örömben, célban és küldetésben, jövőben és reménységben! Ez annyira jó, folytathatnám és sorolhatnám tovább. De hadd mondjam el, ha elmondod Jézusnak, hogy bocsássa meg bűneidet és hiszed, hogy Jézus vére megtisztít minden bűntől, akkor tedd Jézust Uraddá. Mondd ki most, ebben a pillanatban!